pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจราชการฯ เอกนิติ ลงพื้นที่ภูเก็ตตรวจราชการพร้อมติดตามการดำเนินงานพร้อมมุ่งยกระดับ “ปั้นอุตสาหกรรมคู่ชุมชน” 4 มิติ
วันศุกร์ที่ 15 มีนาคม 2567
15/03/2567
ผู้ตรวจราชการฯ เอกนิติ ลงพื้นที่ภูเก็ตตรวจราชการพร้อมติดตามการดําเนินงานพร้อมมุ่งยกระดับ “ปั้นอุตสาหกรรมคู่ชุมชน” 4 มิติ
ผู้ตรวจราชการฯ เอกนิติ ลงพื้นที่ภูเก็ตตรวจราชการพร้อมติดตามการดําเนินงานพร้อมมุ่งยกระดับ “ปั้นอุตสาหกรรมคู่ชุมชน” 4 มิติ
วันพุธที่ 13 มีนาคม 2567 เวลา 08.30 น. นายเอกนิติ รมยานนท์ ผู้ตรวจราชการกระทรวงอุตสาหกรรม (ผตร.อก.) ตรวจราชการกรณีปกติ รอบที่ 1 สํานักงานอุตสาหกรรมจังหวัดภูเก็ต โดยมี นายชัยกมล พรหมทอง อุตสาหกรรมจังหวัดภูเก็ต และเจ้าหน้าที่เข้าร่วม ซึ่งได้รายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงอุตสาหกรรม (อก.) ทั้งนี้ ผตร.อก. ได้มอบนโยบายโดยเน้นย้ําให้เจ้าหน้าที่ดําเนินการตาม MIND ของ อก. ใช้หัวและใจขับเคลื่อนแผนงานปี 67 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเร่งรัดการเบิกจ่ายงบประมาณ การตรวจกํากับดูแลสถานประกอบการในพื้นที่ให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน มีการตรวจตามแผนการตรวจและมีบันทึกการตรวจสอบทุกครั้ง และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียม จะต้องติดตามเร่งรัดดําเนินการให้เป็นที่สิ้นสุด การรายงานข้อมูลกลางของ อก. (I-Single Form) จะต้องติดตามสถานประกอบการเข้าใช้งานระบบให้ครบถ้วน รวมทั้งให้กรอกข้อมูลและรายงานผ่านระบบข้อมูลกลางของอก. การบริหารจัดการกากอุตสาหกรรม กํากับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด ส่งเสริมและผลักดันให้สถานประกอบการได้รับการรับรองอุตสาหกรรมสีเขียวทั้งหมดภายในปีงบประมาณ พ.ศ. 2568 การสร้างและพัฒนาเครือข่ายอุตสาหกรรมรักษ์สิ่งแวดล้อม เป็นโครงการที่ดี จะต้องทําให้เกิดความยั่งยืน การแก้ไขปัญหามลพิษด้านฝุ่นละออง (PM 2.5) เน้นย้ําให้ตรวจกํากับสถานประกอบการในพื้นที่ โดยใช้เครื่องมืออุปกรณ์มาตรฐานในการตรวจวัดและใช้ระบบตรวจกํากับโรงงาน (i-Auditor) โครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ เอกนิติ ได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และ อก.
รัฐบาลไทย-ข่าวทำเนียบรัฐบาล-เตรียมเฮ! คบต. เห็นชอบให้แรงงาน 3 สัญชาติ กลับบ้านร่วมประเพณีสงกรานต์ 1 เม.ย.- 15 พ.ค. ไม่ต้องขอ Re-entry
วันศุกร์ที่ 15 มีนาคม 2567
15/03/2567
เตรียมเฮ! คบต. เห็นชอบให้แรงงาน 3 สัญชาติ กลับบ้านร่วมประเพณีสงกรานต์ 1 เม.ย.- 15 พ.ค. ไม่ต้องขอ Re-entry
วันที่ 15 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน เป็นประธานการประชุมคณะกรรมการนโยบายการบริหารจัดการการทํางานของคนต่างด้าว (คบต.) ครั้งที่ 1/2567
โดยมีนายไพโรจน์โชติกเสถียร ปลัดกระทรวงแรงงาน รองประธานกรรมการฯนายสมชาย มรกตศรีวรรณ อธิบดีกรมการจัดหางานเลขานุการฯพร้อมด้วยคณะกรรมการจากหน่วยงานที่เกี่ยวข้องร่วมประชุม
นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยว่า ช่วงเดือนเมษายน - พฤษภาคมของทุกปี แรงงานไทยและแรงงานประเทศเพื่อนบ้านจะเดินทางกลับภูมิลําเนาเพื่อร่วมประเพณีสงกรานต์ หรือเฉลิมฉลอง ปีใหม่ร่วมกับครอบครัว ดังนั้นเพื่ออํานวยความสะดวก และลดภาระค่าใช้จ่ายให้กับแรงงานซึ่งส่วนใหญ่เป็นกลุ่มคนที่มีรายได้น้อย รวมทั้งเพื่อสร้างภาพลักษณ์ที่ดีด้านแรงงานของประเทศไทยในระดับสากล ที่ประชุมคณะกรรมการนโยบายการบริหารจัดการการทํางานของคนต่างด้าว (คบต.) ครั้งที่ 1/2567 จึงได้ร่วมกันพิจารณาผ่อนผันให้แรงงานต่างด้าวสัญชาติกัมพูชา ลาว เมียนมา เดินทางกลับประเทศเพื่อร่วมงานประเพณีสงกรานต์ประจําปี 2567 ระหว่างวันที่ 1 เมษายน - 15 พฤษภาคม 2567 โดยยกเว้นค่าธรรมเนียมในการเข้า-ออก ซึ่งผู้ได้รับการผ่อนผันจะต้องเป็นแรงงานสัญชาติกัมพูชา ลาว เมียนมา ที่ถือหนังสือเดินทาง หรือเอกสารใช้แทนหนังสือเดินทาง ที่ได้รับการตรวจลงตรา (VISA) ประเภทคนอยู่ชั่วคราว (Non L-A Visa) รวมถึงผู้ติดตามซึ่งเป็นบุตรของแรงงานต่างด้าวดังกล่าวที่อายุไม่เกิน 18 ปี และระยะเวลาการอนุญาตให้อยู่ในราชอาณาจักร ต้องมีอายุเหลืออยู่ไม่น้อยกว่าวันที่ 15 พฤษภาคม 2567
"เพื่อเป็นขวัญกําลังใจในการทํางาน ให้พี่น้องแรงงานประเทศเพื่อนบ้านที่มาทํางานในบ้านเรา เราจึงผ่อนผันให้แรงงานเดินทางกลับประเทศต้นทางโดยไม่เก็บค่าธรรมเนียมใดๆ และขอให้ทุกคน เดินทางเข้า - ออกประเทศไทยตามช่องทางที่กฎหมายกําหนด" รมว.พิพัฒน์ กล่าว
ด้านนายสมชาย มรกตศรีวรรณ อธิบดีกรมการจัดหางาน กล่าวว่า สําหรับผู้ที่เดินทางในช่วงระยะเวลาผ่อนผันเจ้าหน้าที่จะประทับตราอนุญาตให้เดินทางออก - เข้าราชอาณาจักรในหนังสือเดินทาง เอกสารใช้แทนหนังสือเดินทาง โดยไม่ต้องยื่นคําขออนุญาตเพื่อกลับเข้ามาในราชอาณาจักรอีก (Re-Entry Permit) แต่หากประสงค์จะ
เดินทางกลับเข้าประเทศไทยหลังจากวันที่ 15 พฤษภาคม 2567 หรือยังไม่ทราบกําหนดการเดินทางกลับเข้าประเทศไทยที่แน่ชัด จะต้องยื่นคําขอ Re-Entry ตามปกติ มิฉะนั้นการอนุญาตให้อยู่ในราชอาณาจักรของคนต่างด้าวผู้นั้นเป็นอันสิ้นสุด ซึ่งจากนี้กรมการจัดหางานจะเสนอต่อคณะรัฐมนตรีเพื่อขอความเห็นชอบ ในระหว่างนี้กระทรวงมหาดไทย สํานักงานตรวจคนเข้าเมือง จะเร่งยกร่างกฎกระทรวงและประกาศกระทรวงมหาดไทย ให้แล้วเสร็จและแจ้งแนวทางให้นายจ้าง สถานประกอบการ และแรงงาน 3 สัญชาติทราบต่อไป
ทั้งนี้ ระยะเวลาการผ่อนผันดังกล่าวจะเป็นไปตามที่ประกาศกระทรวงมหาดไทยกําหนด ขอให้ติดตามข่าวสารจากกรมการจัดหางานอย่างใกล้ชิด ที่เว็บไซต์กรมการจัดหางาน doe.go.th หรือสอบถามข้อมูลเพิ่มเติมได้ที่ สํานักงานจัดหางานกรุงเทพมหานครพื้นที่ 1 – 10 หรือสํานักงานจัดหางานจังหวัดทั่วประเทศ หรือที่สายด่วนกระทรวงแรงงาน โทร. 1506 กด 2 กรมการจัดหางาน และสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-นายกฯ ดันสินค้าภูมิปัญญาท้องถิ่นไทย วางจำหน่ายในห้างดัง ตั้งแต่ 15 มี.ค. จนถึง 30 เม.ย. นี้ ยืนยันร่วมมือแบรนด์แฟชั่นต่างประเทศนำสินค้าท้องถิ่นไทยสู่ตลาดโลก
วันศุกร์ที่ 15 มีนาคม 2567
15/03/2567
นายกฯ ดันสินค้าภูมิปัญญาท้องถิ่นไทย วางจําหน่ายในห้างดัง ตั้งแต่ 15 มี.ค. จนถึง 30 เม.ย. นี้ ยืนยันร่วมมือแบรนด์แฟชั่นต่างประเทศนําสินค้าท้องถิ่นไทยสู่ตลาดโลก
นายกฯ ดันสินค้าภูมิปัญญาท้องถิ่นไทย วางจําหน่ายในห้างดัง ตั้งแต่ 15 มี.ค. จนถึง 30 เม.ย. นี้ ยืนยันร่วมมือแบรนด์แฟชั่นต่างประเทศนําสินค้าท้องถิ่นไทยสู่ตลาดโลก
วันที่ 15 มีนาคม 2567 นายเศรษฐา ทวีสิน นายกรัฐมนตรี เผยรัฐบาลร่วมกับภาคเอกชนค้าปลีกรายใหญ่ในเครือเซ็นทรัล เครือสยามพิวรรธน์ เครือเดอะมอลล์ และ บริษัท King Power เปิดโครงการ “Thainess Station” สินค้าไทย ร่วมใจเพื่อชุมชน มุ่งต่อยอด และยกระดับสินค้าภูมิปัญญาท้องถิ่นไทย ด้วยการจัดแสดงสินค้าไทย อาทิ ผลิตภัณฑ์จากผ้าขาวม้า เครื่องจักสานจากกระจูด และผ้าคราม ที่ห้างสรรพสินค้าชั้นนํา โดยซื้อจากกลุ่มแม่บ้าน และชุมชนในจังหวัดต่าง ๆ ทั่วประเทศ เพื่อมาจําหน่ายให้กับลูกค้าชาวไทยและชาวต่างชาติ โดยเบื้องต้น จะเริ่มวางขายตั้งแต่วันที่ 15 มีนาคม 2567 เป็นต้นไป ตามห้างสรรพสินค้าชั้นนําต่าง ๆ ได้แก่
ศูนย์การค้าเซ็นทรัลในเครือ Central Group ทั้ง 5 สาขา เริ่มที่ ศูนย์การค้าเซ็นทรัลเวิลด์ โซน Eden ชั้น 1, ศูนย์การค้าเซ็นทรัลเชียงใหม่ ลานกิจกรรม ชั้น1 , ศูนย์การค้าเซ็นทรัลลาดพร้าว ชั้น 1, ศูนย์การค้าเซ็นทรัลพระราม 9 ชั้น1 บริเวณ Customer Services และ ศูนย์การค้าเซ็นทรัลพระราม 3 ชั้น1
ห้างสรรพสินค้าในเครือสยามพิวรรธน์ที่ สยามพารากอน ชั้น M, สยามเซ็นเตอร์ ชั้น G และ ไอคอนสยาม ชั้น 1
ห้างสรรพสินค้าในเครือ The Mall Group ที่ Emsphere, Emporium, เดอะมอลล์ไลฟ์สโตร์ บางกะปิ, และ พื้นที่หน้ากูร์เมต์ สยามพารากอน
สนามบินสุวรรณภูมิ ในพื้นที่ของ King Power 2 จุด สนามบินดอนเมือง 1 จุด สนามบินภูเก็ต 1 และ King Power Downtown 4 จุด ที่รางน้ํา ศรีวารี พัทยา และภูเก็ต
นายกรัฐมนตรีได้กล่าวถึงการนําสินค้าภูมิปัญญาท้องถิ่นไทยไปให้นานาชาติได้ชม ทั้งผ้าขาวม้า และกระเป๋ากระจูด ระหว่างการเดินทางเยือนต่างประเทศว่า จะพยายามนํามาสวมใส่ให้ได้มากที่สุด เพราะประชาชนในพื้นที่ได้นํามามอบและผูกเอวให้ด้วยความรัก และผูกพัน ตนเองจึงนําไปสวมใส่ให้สายตาชาวโลกได้เห็นว่า ประเทศไทย มีผลิตภัณฑ์ที่งดงาม มีการออกแบบที่โดดเด่นไม่แพ้ใคร เช่น กระเป๋ากระจูด ของทางวิสาหกิจชุมชนกลุ่มแปรรูปผลิตภัณฑ์กระจูด จังหวัดนราธิวาส หรือแม้แต่ผ้าขาวม้า จากหลากหลายท้องถิ่น ที่ย้อมสีจากวัสดุธรรมชาติ เป็นมิตรกับสิ่งแวดล้อม ซึ่งได้ถือโอกาสนี้ เชิญชวนแบรนด์สินค้า และแฟชั่นชั้นนําของฝรั่งเศสได้พิจารณานําสินค้าเหล่านี้ สู่ตลาดแฟชั่น ของฝรั่งเศส ด้วย ซึ่งสถานเอกอัครราชทูตไทยประจํากรุงปารีส สาธารณรัฐฝรั่งเศส จะประสาน และผลักดันต่อไปอย่างจริงจัง
“เวลาลงพื้นที่ ประชาชนในพื้นที่ ก็เอาสินค้าประจําถิ่น ทั้งผ้าขาวม้า กระเป๋ากระจูด ผ้าคราม และอื่น ๆ อีกมากมาย มามอบให้เป็นที่ระลึก ทั้งผ้าขาวม้าที่มาผูกเอวให้ด้วยความรัก และความผูกพัน ผ้าขาวม้า จึงเป็นสัญลักษณ์ของน้ําใจที่มอบให้ จึงอยากช่วยให้ชาวบ้านมีรายได้มากขึ้น ด้วยการเพิ่มช่องทางการขาย ทั้งใน และต่างประเทศ เพื่อให้สินค้าไทยเป็นที่นิยมและแพร่หลายมากขึ้นครับ” นายกรัฐมนตรี กล่าว
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.ปราจีนบุรี เน้นย้ำตรวจการกำกับดูแลสถานประกอบการโรงงานให้ปฏิบัติตามกฎหมายอย่างเคร่งครัด
วันศุกร์ที่ 15 มีนาคม 2567
15/03/2567
ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.ปราจีนบุรี เน้นย้ําตรวจการกํากับดูแลสถานประกอบการโรงงานให้ปฏิบัติตามกฎหมายอย่างเคร่งครัด
ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.ปราจีนบุรี เน้นย้ําตรวจการกํากับดูแลสถานประกอบการโรงงานให้ปฏิบัติตามกฎหมายอย่างเคร่งครัด เน้นความปลอดภัย ลดผลกระทบต่อสิ่งแวดล้อม ชุมชน
วันที่ 12 มีนาคม 2567 เวลา 13.30 น. นายศุภกิจ บุญศิริ ผู้ตรวจราชการกระทรวงอุตสาหกรรม (ผตร.อก.) ลงพื้นที่ตรวจราชการกรณีปกติ สํานักงานอุตสาหกรรมจังหวัดปราจีนบุรี (สอจ.ปราจีนบุรี) ผ่านระบบออนไลน์ (Zoom Meeting) โดยมีนายพัตทอง กิตติวัฒน์ อุตสาหกรรมจังหวัดปราจีนบุรี และเจ้าหน้าที่ เข้าร่วม
โดย ผตร.อก. ได้ชี้แจงนโยบาย MIND ของกระทรวงอุตสาหกรรม (อก.) ที่มุ่งหวังให้ภาคอุตสาหกรรมประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร เกื้อกูล และสอดคล้องกับกติกาสากล ดูแลรักษาสิ่งแวดล้อมมุ่งสู่อุตสาหกรรมสีเขียวและความเป็นกลางทางคาร์บอน ตามนโยบาย MIND 4 มิติ จากแนวทางการขับเคลื่อนการพัฒนาอุตสาหกรรมในพื้นที่ให้เป็นไปในทิศทางเดียวกัน ต้องอาศัยทุกภาคส่วนในพื้นที่บูรณาการการทํางานร่วมกัน ทั้งสรรพกําลัง ข้อมูลที่มีความสําคัญต่อการพัฒนาธุรกิจ เพื่อพัฒนาผู้ประกอบการให้สามารถดําเนินธุรกิจให้เป็นไปตามกฎหมาย มีความปลอดภัย ไม่ส่งผลกระทบต่อสิ่งแวดล้อม เพิ่มศักยภาพความสามารถในการแข่งขันและยั่งยืน
นอกจากนี้ได้รับฟังการรายงานผลการดําเนินงานของ สอจ.ปราจีนบุรี ตามประเด็นการตรวจราชการ รอบที่ 1/2567 ซึ่ง ผตร.อก. ได้ให้ข้อเสนอแนะในการตรวจราชการ ดังนี้ 1) กําชับให้ตรวจกํากับ ดูแล สถานประกอบกิจการโรงงาน/เหมืองแร่ให้ปฏิบัติตามกฎหมายฯ อย่างเคร่งครัด มุ่งเน้นการให้องค์ความรู้แก่ผู้ประกอบการทั้งการบริหารจัดการกากอุตสาหกรรม การประกอบการที่ปลอดภัย สํารวจตรวจสอบความเสี่ยงต่าง ๆ ที่จะเกิดขึ้น ให้ตระหนักถึงความปลอดภัย ดูแลชุมชน สังคม และสิ่งแวดล้อมโดยรอบสถานประกอบการ เพื่อป้องกันปัญหาข้อร้องเรียนที่จะเกิดจากประกอบการ ประชาสัมพันธ์ให้ความรู้แก่ผู้ประกอบการให้รับรู้รับทราบถึงกฎหมายต่าง ๆ ที่ได้ประกาศใช้และให้บริการผู้ประกอบการสามารถเข้าใช้งานบริการอิเล็กทรอนิกส์ของ อก.ได้อย่างมีประสิทธิภาพ รวมถึงการดูแลปัญหามลพิษ (ฝุ่น PM 2.5) เน้นย้ําให้การตรวจกํากับสถานประกอบการในพื้นที่ โดยใช้ข้อมูลและเครื่องมือต่าง ๆ อาทิ ข้อมูลโรงงานผ่านระบบ (i-Auditor) อุปกรณ์วัดค่า PM 2.5 เพื่อทําให้เกิดประสิทธิภาพในการกํากับดูแลสถานประกอบการสูงสุด
2) ขอให้ สอจ.ปราจีนบุรี ปฏิบัติงานตามบทบาทและภารกิจในการขับเคลื่อนภาคอุตสาหกรรมตามนโยบายของ อก. และรัฐบาลอย่างมีประสิทธิภาพ พร้อมร่วมบูรณาการการทํางานกับจังหวัด หน่วยงานอื่น ๆ ภาคเอกชน ภาคการศึกษาในพื้นที่ เพื่อให้การพัฒนาอุตสาหกรรมตามบทบาทหน้าที่ความรับผิดชอบของ อก. เป็นไปอย่างมีประสิทธิภาพ ซึ่งสามารถนําแนวทางการจัดกิจกรรมอุตสาหกรรมรวมใจมาใช้ในการบูรณาการการทํางานร่วมกันต่อไป
สุดท้ายนี้ ขอให้กําลังใจเจ้าหน้าที่ทุกท่านที่มุ่งมั่นและตั้งใจในการทํางานอย่างเต็มที่ อีกทั้งนําเสนอข้อมูลที่เป็นประโยชน์ต่อการตรวจราชการครั้งนี้อย่างดียิ่ง สําหรับข้อมูล ผลการดําเนินการ ปัญหาอุปสรรค และความเห็นของทุกท่าน จะนําเรียนผู้บริหารระดับสูงเพื่อโปรดทราบต่อไป
รัฐบาลไทย-ข่าวทำเนียบรัฐบาล-กรมทางหลวงชนบท บำรุงถนนสาย ปน.4015 จังหวัดปัตตานี สนับสนุนพื้นที่ชายแดนใต้ เพิ่มประสิทธิภาพการขนส่งพืชผลทางการเกษตร การประมง ให้ประชาชนสัญจรไป - มา ได้อย่างรวดเร็ว ปลอดภัย
วันศุกร์ที่ 15 มีนาคม 2567
กรมทางหลวงชนบท บํารุงถนนสาย ปน.4015 จังหวัดปัตตานี สนับสนุนพื้นที่ชายแดนใต้ เพิ่มประสิทธิภาพการขนส่งพืชผลทางการเกษตร การประมง ให้ประชาชนสัญจรไป - มา ได้อย่างรวดเร็ว ปลอดภัย
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทปัตตานี ดําเนินโครงการบํารุงถนนสาย ปน.4015 แยก ทล.42 - บ้านบางเก่า อําเภอปะนาเระ สายบุรี จังหวัดปัตตานี โดยเสริมผิวลาดยางแบบแอสฟัลท์ติกคอนกรีต ความกว้าง 6 เมตร ขนาด 2 ช่องจราจร ไหล่ทางกว้างข้างละ 1 เมตร พร้อมเครื่องหมายจราจร และอุปกรณ์อํานวยความปลอดภัย บริเวณช่วง กม.ที่ 6+026 - 8+512 ระยะทาง 2.486 กิโลเมตร ปัจจุบันดําเนินการแล้วเสร็จ เนื่องจากถนนเดิมมีสภาพชํารุดตามระยะเวลาการใช้งาน อีกทั้งอยู่ในบริเวณย่านเขตชุมชน มีปริมาณการจราจรสัญจรผ่านไป - มาจํานวนมาก ส่งผลให้ประชาชนในพื้นที่ไม่ได้รับสะดวกในการเดินทาง รวมถึงเส้นทางดังกล่าวใช้ขนส่งพืชผลทางการเกษตรและการประมง ทช. จึงได้ปรับปรุงถนนสาย ปน.4015 จังหวัดปัตตานี ให้เป็นไปมาตรฐาน ทช. เพิ่มความสะดวก ปลอดภัยในการเดินทาง พร้อมรองรับการขยายตัวทางเศรษฐกิจ การท่องเที่ยวอย่างมีประสิทธิภาพ และสนับสนุนการพัฒนาพื้นที่ชายแดนใต้อย่างเป็นรูปธรรม
รัฐบาลไทย-ข่าวทำเนียบรัฐบาล-'ข้าวไทย' สุดฮอต ในงาน Gulfood 2024 ที่ดูไบ เชื่อมั่นเพิ่มมูลค่าตลาดข้าวไทยในตะวันออกกลาง
วันศุกร์ที่ 15 มีนาคม 2567
'ข้าวไทย' สุดฮอต ในงาน Gulfood 2024 ที่ดูไบ เชื่อมั่นเพิ่มมูลค่าตลาดข้าวไทยในตะวันออกกลาง
.....
'ข้าวไทย' สุดฮอต ในงาน Gulfood 2024 ที่ดูไบ เชื่อมั่นเพิ่มมูลค่าตลาดข้าวไทยในตะวันออกกลาง
.
กรมการค้าต่างประเทศ เผยผลการจัดกิจกรรมประชาสัมพันธ์ข้าวไทยในงานแสดงสินค้า Gulfood 2024 ณ เมืองดูไบ สหรัฐอาหรับเอมิเรตส์ เมื่อวันที่ 19 – 23 ก.พ. 67 ที่ผ่านมา ซึ่งเป็นงานแสดงสินค้าอาหารและเครื่องดื่มนานาชาติที่ใหญ่ที่สุดในภูมิภาคตะวันออกกลาง
.
โดยคูหาข้าวไทยของกรมการค้าต่างประเทศได้รับการตอบรับเป็นอย่างดี มีผู้สนใจเข้าเยี่ยมชมคูหาต่อเนื่องกว่า 1,000 ราย ทั้งชม ชิม ข้าวไทย สอบถามเรื่องคุณภาพ มาตรฐาน ราคา มั่นใจช่วยเปิดตลาดข้าวไทยในตะวันออกกลางได้เพิ่มขึ้น โดยเฉพาะข้าวคุณภาพดีและข้าวคุณลักษณะพิเศษ
.
ขณะเดียวกัน รัฐบาลได้วางแนวทางผลักดันการส่งออกสินค้าและบริการไทยอื่น ๆ ผ่านนโยบาย “รักษาตลาดเดิม เพิ่มตลาดใหม่ ในการส่งออกไปต่างประเทศ” สร้างโอกาสให้กับสินค้าไทยทุกช่องทาง พร้อมส่งเสริมการส่งออกสินค้า SMEs ไทย ผ่านการจัดกิจกรรมกว่า 300 กิจกรรม ทั้งในประเทศเเละต่างประเทศ ตลอดปี 2567 เพื่อผลักดันการส่งออกสินค้าไทยออกสู่ตลาดโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ข่าวดี! กรมการจัดหางาน เปิดรับหญิงไทยทำงานเกาหลี โควตา 3,188 คน
วันอังคารที่ 12 มีนาคม 2567
12/03/2567
ข่าวดี! กรมการจัดหางาน เปิดรับหญิงไทยทํางานเกาหลี โควตา 3,188 คน
กรมการจัดหางาน กระทรวงแรงงาน เปิดรับสมัครทดสอบภาษาเกาหลีและทักษะการทํางาน (Point System) ครั้งที่ 14 รอบที่ 2 เพื่อไปทํางานเกาหลีใต้ในกิจการบริการ โควตา 3,188 คน สมัครผ่านออนไลน์ระหว่าง 16 - 17 มี.ค. 67
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางานประกาศรับสมัครทดสอบภาษาเกาหลีและทักษะการทํางาน (Point System) ครั้งที่ 14 รอบที่ 2 ประเภทกิจการบริการ (เพศหญิง) เพื่อสมัครไปทํางานสาธารณรัฐเกาหลีตามระบบการจ้างแรงงานต่างชาติ (EPS) ในโรงแรม รีสอร์ทคอนโดมิเนียม ที่พักทั่วไปและร้านอาหารเกาหลี โดยในรอบนี้ได้รับโควตาผู้สอบผ่าน จํานวน 3,188 คน ผู้สนใจสามารถสมัครผ่านเว็บไซต์กองบริหารแรงงานไทยไปต่างประเทศ toea.doe.go.th ระหว่างวันที่ 16 - 17 มีนาคม 2567 ตลอด 24 ชั่วโมง ซึ่งภายหลังจากดําเนินการทดสอบเสร็จสิ้น จะประกาศรายชื่อผู้ที่มีคะแนนรวมสูงสุดลงมาจนครบจํานวนที่กําหนดตามโควตา และผู้มีรายชื่อตามประกาศดังกล่าวจะมีสิทธิยื่นใบสมัครไปทํางานสาธารณรัฐเกาหลีตามระบบฯ พร้อมขึ้นทะเบียนไว้ 2 ปี นับแต่วันประกาศผลการทดสอบ
นายสมชายฯ กล่าวว่า สําหรับคุณสมบัติเบื้องต้นต้องเป็นเพศหญิง อายุระหว่าง 18 - 39 ปี ไม่จํากัดวุฒิการศึกษา สายตาไม่บอดสี ร่างกายสมบูรณ์ สุขภาพแข็งแรง และไม่เป็นโรคที่อาจจะเป็นอุปสรรคต่อการทํางาน หรือเป็นโรคติดต่อตามที่ทางการเกาหลีกําหนด มีความประพฤติดี ไม่มีประวัติกระทําผิดทางอาญาหรือเป็นภัยต่อสังคมและความมั่นคง เป็นบุคคลซึ่งไม่ถูกห้ามเดินทางออกนอกประเทศ ไม่มีประวัติการถูกเนรเทศ เคยถูกปฏิเสธการเข้าสาธารณรัฐเกาหลี หรือเคยกระทําผิดกฎหมายของสาธารณรัฐเกาหลี ไม่เคยพํานักอาศัยในสาธารณรัฐเกาหลีด้วยวีซ่า E-9 หรือ E-10 และต้องไม่มีประวัติเกี่ยวข้องกับยาเสพติดทุกชนิด ทั้งนี้ผู้ที่อยู่ระหว่างรอสัญญาจ้างงานของประเภทกิจการอุตสาหกรรมการผลิต และกิจการเกษตรและปศุสัตว์ สามารถสมัครเข้ารับการทดสอบได้ และเมื่อผ่านการทดสอบสามารถรายงานตัวสอบผ่านเข้าระบบกิจการบริการจะได้รับการเสนอชื่อเพื่อรอคัดเลือกจากนายจ้างในลําดับแรก
สําหรับผู้ที่สนใจสามารถศึกษาวิธีการลงทะเบียนคุณสมบัติผู้สมัครและเอกสารที่เกี่ยวข้องที่เว็บไซต์กองบริหารแรงงานไทยไปต่างประเทศ toea.doe.go.th เมนูข่าวประชาสัมพันธ์ หัวข้อ ประกาศรับสมัครทดสอบภาษาเกาหลีและทักษะการทํางาน (Point System) ครั้งที่ 14 ประเกทกิจการบริการ 2 (เพศหญิง) หรือสอบถามรายละเอียดเพิ่มเติมได้ที่ สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-Happy Summer ที่ ธ.ก.ส. ในงาน BAAC Farmers Market
วันอังคารที่ 12 มีนาคม 2567
12/03/2567
Happy Summer ที่ ธ.ก.ส. ในงาน BAAC Farmers Market
ธ.ก.ส. ชวนหนีร้อนมาชม ชิม ช้อป เตรียมรับสงกรานต์กับสินค้าเกษตรและผลิตภัณฑ์คุณภาพมาตรฐาน A-Product กว่า 50 ร้านค้าทั่วประเทศในงาน BAAC Farmers Market : Happy Summer ระหว่างวันที่ 13 – 15 มีนาคม 2567 ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดตลาด BAAC Farmers Market รับลมร้อนในแบบ Happy Summer พบสินค้าเกษตรคุณภาพดีระดับ A-Product จากผู้ประกอบการและเกษตรกรทั่วประเทศกว่า 50 ร้านค้า ทั้งสินค้าอุปโภคและบริโภค อาทิ ผลิตภัณฑ์กาแฟแปรรูปจากวิสาหกิจชุมชนลองเลย จังหวัดเลย ผลิตภัณฑ์เนื้อวัวแปรรูป จากวิสาหกิจชุมชนแปรรูปอาหารฮาลาลเนื้อสัตว์เพชรบุรี จังหวัดเพชรบุรี ผลิตภัณฑ์ขิงแปรรูปจากแบรนด์นวลอนันต์ จังหวัดเพชรบูรณ์ ผลิตภัณฑ์ยาสีฟันสมุนไพรจากแบรนด์ภูมันตรา จังหวัดกระบี่ ผลิตภัณฑ์ชุดผ้าฝ้ายจากแบรนด์แสงแก้วล้านนา จังหวัดลําพูน และผลิตภัณฑ์กระยาสารทแสนอร่อยจากวิสาหกิจชุมชนกระยาสารทสามอ่าว จังหวัดประจวบคีรีขันธ์ และอื่นๆ อีกมากมาย ที่พร้อมจําหน่ายเป็น Gift set สําหรับส่งมอบเป็นของขวัญพิเศษเตรียมพร้อมรับเทศกาลสงกรานต์ที่กําลังจะมาถึง
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพจากแหล่งผลิตทั่วประเทศได้ในงาน BAAC Farmers Market ระหว่างวันที่ 13 – 15 มีนาคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพฯ
รัฐบาลไทย-ข่าวทำเนียบรัฐบาล-ครม.อนุมัติ ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... [มาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน
วันอังคารที่ 12 มีนาคม 2567
12/03/2567
ครม.อนุมัติ ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... [มาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน
ครม.อนุมัติ ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..)  พ.ศ. .... [มาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน (Investment Token)]
วันนี้ (12 มี.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... [มาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน (Investment Token)] ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
นายคารม กล่าวว่า ร่างพระราชกฤษฎีกาที่กระทรวงการคลังเสนอ มีสาระสําคัญเป็นการยกเว้นภาษีเงินได้บุคคลธรรมดาสําหรับเงินส่วนแบ่งของกําไร (เงินปันผล) หรือผลประโยชน์อื่นใดที่ได้รับจากการถือหรือครอบครองโทเคนดิจิทัลเพื่อการลงทุน และได้หักภาษีเงินได้บุคคลธรรมดา ณ ที่จ่าย (ในอัตราร้อยละ 15) ไว้แล้ว ไม่ต้องนําเงินได้ส่วนดังกล่าวไปรวมคํานวณภาษีเงินได้บุคคลธรรมดาอีก สําหรับเงินส่วนแบ่งของกําไรหรือผลประโยชน์อื่นใดที่ได้รับตั้งแต่วันที่ 1 มกราคม 2567 เป็นต้นไป เพื่อยกระดับการกํากับดูแลโทเคนดิจิทัลเพื่อการลงทุนให้มีมาตรฐานใกล้เคียงกับหลักทรัพย์ รวมทั้งส่งเสริมและพัฒนาเศรษฐกิจดิจิทัลของประเทศโดยใช้เทคโนโลยีเข้ามาช่วยในการระดมทุน ตลอดจนสอดคล้องกับนโยบายการส่งเสริมและพัฒนาเศรษฐกิจดิจิทัลของรัฐบาล
“คาดว่ามาตรการดังกล่าวจะทําให้รัฐสูญเสียรายได้ภาษีเงินได้บุคคลธรรมดาปีละประมาณ 50 ล้านบาท แต่อย่างไรก็ตาม มาตรการดังกล่าวจะทําให้ผู้ประกอบธุรกิจมีทางเลือกในการระดมทุนด้วยโทเคนดิจิทัลเพื่อการลงทุนเพิ่มเติมจากการระดมทุนด้วยเครื่องมือดั้งเดิม (ตราสารหนี้และตราสารทุน) อันจะส่งผลดีต่อการระดมทุน การลงทุน และการจ้างงานในประเทศ ตลอดจนช่วยส่งเสริมและสนับสนุนให้ประเทศไทยเป็นศูนย์กลางการระดมทุนด้วยสินทรัพย์ดิจิทัล (Digital Asset Hub) เพิ่มขึ้น ทั้งนี้ สํานักงานคณะกรรมการกํากับหลักทรัพย์และตลาดหลักทรัพย์คาดการณ์ว่า ในปี 2567 จะมีการระดมทุนด้วยโทเคนดิจิทัลเพื่อการลงทุนถึง 18,500 ล้านบาท” นายคารม กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ให้การต้อนรับศิษย์เก่าโรงเรียนเบญจมราชูทิศ นครศรีธรรมราช รุ่น 84
วันอังคารที่ 12 มีนาคม 2567
12/03/2567
รัฐมนตรีฯ พิมพ์ภัทรา ให้การต้อนรับศิษย์เก่าโรงเรียนเบญจมราชูทิศ นครศรีธรรมราช รุ่น 84
รัฐมนตรีฯ พิมพ์ภัทรา ให้การต้อนรับศิษย์เก่าโรงเรียนเบญจมราชูทิศ นครศรีธรรมราช รุ่น 84
วันนี้ (11 มีนาคม 2567) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้การต้อนรับศิษย์เก่าโรงเรียนเบญจมราชูทิศ นครศรีธรรมราช รุ่น 84 นําโดย พลโท ปราโมทย์ พรหมอินทร์ แม่ทัพน้อยที่ 4 และคณะ แสดงความยินดีที่ได้เข้ารับตําแหน่งรัฐมนตรีว่าการกระทรวงอุตสาหกรรม และเป็นศิษย์เก่าฯ รุ่น 98 พร้อมเรียนเชิญรัฐมนตรีว่าการกระทรวงอุตสาหกรรมเข้าร่วมกิจกรรมครบรอบ 125 ปี โรงเรียนเบญจมราชูทิศ ซึ่งจะจัดขึ้นในเร็ว ๆ นี้ ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โครงการ “ราษฏร์ รัฐ ร่วมใจ ช่วยภัยแล้ง”  จิตอาสา ร.23 พัน.1 ช่วยเหลือประชาชน
วันอังคารที่ 12 มีนาคม 2567
โครงการ “ราษฏร์ รัฐ ร่วมใจ ช่วยภัยแล้ง”  จิตอาสา ร.23 พัน.1 ช่วยเหลือประชาชน
ชุดปฏิบัติการกิจการพลเรือน ร.23 พัน.1 พร้อมด้วยกําลังพล “จิตอาสา” เดินทางนํารถบรรทุกน้ํา(ขนาด 6,000 ลิตร) นําส่งน้ําสําหรับใช้อุปโภค เข้าช่วยเหลือประชาชนตามโครงการ “ราษฏร์ รัฐ ร่วมใจ ช่วยภัยแล้ง” โดยได้เดินทางนําส่งน้ําให้กับประชาชนในพื้นที่ ชุมชนบ้านถนนหัก
หมู่ 3 ต.หนองจะบก อ.เมือง จ.นครราชสีมา จํานวน 8 ครัวเรือน ซึ่งเป็นชุมชนในพื้นที่ตําบลรอบค่าย เพื่อเป็นการเตรียมความพร้อมรองรับต่อสภาวะฝนทิ้งช่วง ซึ่งอาจจะทําให้เกิดปัญหาภัยแล้ง ประกอบกับน้ําประปาสําหรับใช้ในแต่ละครัวเรือนไม่เพียงพอ ทั้งนี้ หน่วยทหารจิตอาสา จะเดินทางเข้าช่วยเหลือนําส่งน้ําให้กับประชาชนที่ได้รับผลกระทบต่อเนื่องเรื่อยไป จนกว่าจะผ่านพ้นฤดูแล้งนี้ไปได้
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ให้สมาคมชาวนครศรีธรรมราช กรุงเทพมหานคร เข้าพบ แสดงความยินดีที่ได้เข้ารับตำแหน่ง
วันอังคารที่ 12 มีนาคม 2567
12/03/2567
รัฐมนตรีฯ พิมพ์ภัทรา ให้สมาคมชาวนครศรีธรรมราช กรุงเทพมหานคร เข้าพบ แสดงความยินดีที่ได้เข้ารับตําแหน่ง
รัฐมนตรีฯ พิมพ์ภัทรา ให้สมาคมชาวนครศรีธรรมราช กรุงเทพมหานคร เข้าพบ แสดงความยินดีที่ได้เข้ารับตําแหน่ง
วันนี้ (11 มีนาคม 2567) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ร.ต.ท. อํานวย ชุมจินดา นายกสมาคมชาวนครศรีธรรมราช กรุงเทพมหานคร และคณะ เข้าพบ เพื่อแสดงความยินดีที่ได้เข้ารับตําแหน่งรัฐมนตรีว่าการกระทรวงอุตสาหกรรม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดฯ ณัฐพล นั่งหัวโต๊ะ ประชุมคณะกรรมการฝ่ายโครงการและกิจกรรมงานเฉลิมพระเกียรติสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของ อก.
วันอังคารที่ 12 มีนาคม 2567
12/03/2567
ปลัดฯ ณัฐพล นั่งหัวโต๊ะ ประชุมคณะกรรมการฝ่ายโครงการและกิจกรรมงานเฉลิมพระเกียรติสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของ อก.
ปลัดฯ ณัฐพล นั่งหัวโต๊ะ ประชุมคณะกรรมการฝ่ายโครงการและกิจกรรมงานเฉลิมพระเกียรติสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของ อก.
วันที่ 8 มีนาคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการฝ่ายโครงการและกิจกรรมงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม (อก.) โดยมีนายบรรจง สุกรีฑา นางสาวณัฏฐิญา เนตยสุภา นายเอกภัทร วังสุวรรณ รองปลัดกระทรวงอุตสาหกรรม คณะผู้บริหาร อก.และคณะกรรมการโครงการฯ เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม และผ่านระบบออนไลน์ (Zoom Meeting)
โดยที่ประชุมได้รายงานถึงหลักเกณฑ์และแนวทางการพิจารณากลั่นกรองโครงการและกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ซึ่งประเภทโครงการและกิจกรรมของ อก. อยู่ในหลักเกณฑ์ที่ 2.5 ด้านการส่งเสริมสิ่งแวดล้อมและอนุรักษ์ทรัพยากรธรรมชาติ และการขออนุญาตใช้และเผยแพร่ตราสัญลักษณ์ โดยให้ทุกหน่วยงานในสังกัดอก. ได้ดําเนินการตามรายละเอียดของสํานักงานปลัดสํานักนายกรัฐมนตรี (สปน.) ทั้งนี้ในส่วนของชื่อโครงการฯ เมื่อวันที่ 6 มีนาคม 2567 ที่ประชุมผู้บริหารระดับสูงของ อก. ได้พิจารณาชื่อโครงการ "72 พรรษา อุตสาหกรรมรวมใจ ลดคาร์บอนไทย 72 แสน"
ต่อจากนั้นที่ประชุมได้ร่วมกันพิจารณาโครงการและกิจกรรมที่นําเข้าร่วมโครงการเฉลิมพระเกียรติ การฝึกอบรมการคํานวนคาร์บอนแก่เจ้าหน้าที่ อก. ผู้ประกอบการ และแนวทางการรวบรวมข้อมูลเพื่อรายงานผลการดําเนินงานของโครงการฯ โดยปลัดฯ ณัฐพล ให้ข้อเสนอแนะว่า ควรเพิ่มเติมรายละเอียดให้สอดคล้องกับหลักเกณฑ์ของ สปน. รวมถึงแนวทางการรวบรวมข้อมูลของโครงการฯ โดยให้รายงานผลการดําเนินงานรายไตรมาส มอบให้สํานักงานเศรษฐกิจอุตสาหกรรม ดําเนินการจัดเก็บข้อมูล และให้คณะทํางานฯ ศึกษาข้อมูลเพิ่มเติมและรายงานในการประชุมครั้งถัดไป
รัฐบาลไทย-ข่าวทำเนียบรัฐบาล-“ภูมิธรรม” ยกทัพภาพยนตร์ไทย-ซีรีส์วาย ชั้นนำ 27 ราย ต่อยอดขายทั่วโลกในงาน FILMART ฮ่องกง
วันอังคารที่ 12 มีนาคม 2567
“ภูมิธรรม” ยกทัพภาพยนตร์ไทย-ซีรีส์วาย ชั้นนํา 27 ราย ต่อยอดขายทั่วโลกในงาน FILMART ฮ่องกง
วันที่ 12 มีนาคม 2567 เวลา 8.30 น. นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ได้เข้าร่วมงานมหกรรมภาพยนตร์ Hong Kong International Film & TV Market (FILMART)
ซึ่งเป็นงานมหกรรมตลาดซื้อขายภาพยนตร์ที่ยิ่งใหญ่ที่สุดงานหนึ่งของเอเชีย โดยปีนี้ไทยได้เข้าร่วมภายใต้คูหา Thai Pavilion โดยกระทรวงพาณิชย์ ร่วมมือกับกระทรวงการท่องเที่ยวและกีฬา และกระทรวงวัฒนธรรม มีผู้ประกอบการเข้าร่วม 27 บริษัท แบ่งเป็นผู้ผลิตและจัดจําหน่ายภาพยนตร์และแอนิเมชัน 9 บริษัท ผู้ผลิตรายการและละครโทรทัศน์ 10 บริษัท บริการเกี่ยวเนื่องกับภาพยนตร์และวีดิทัศน์ 8 บริษัท รวมทั้งมีบริษัทไทยที่เข้าร่วมงานด้วยตนเองอีก 6 บริษัท โดยนายภูมิธรรมได้พบกับดาราชื่อดัง “อนันดา เอเวอร์ริ่งแฮม ” ที่นําบริษัท เฮโล โปรดักส์ชั่น จํากัด มาร่วมออกบูธที่งาน FILMART ฮ่องกงด้วย นอกจากนี้ยังมีบริษัท บี ออน คลาวด์ จํากัด ซึ่งเป็นผู้ผลิตซีรีส์วายชื่อดัง ที่ได้จับมือกับกระทรวงพาณิชย์ในการร่วมกันผลักดันสินค้าไทยไปสู่ระดับสากลร่วมด้วย โดยก่อนหน้านี้กระทรวงฯได้เดินหน้าคัดเลือกสินค้าให้กับผู้ผลิตซีรีส์ไปใช้ประกอบการถ่ายทํา และสําหรับงาน FILMART นี้ตลาดเป้าหมายสําคัญของไทยได้แก่ ประเทศในภูมิภาคอาเซียน ฮ่องกง และจีน เป็นต้น
ซึ่งนายภูมิธรรม ได้กล่าวเสริมว่า อุตสาหกรรมภาพยนตร์ของไทยปัจจุบันได้มีการนําเทคโนโลยีนวัตกรรมที่ทันสมัยเข้ามาประยุกต์ใช้ในการสร้างภาพยนตร์และคอนเทนต์มาขึ้น ทําให้สามารถยกระดับคุณภาพของงาน ทั้งการมีภาพที่มีความงดงาม แสง สี และเสียงมีความเป็นธรรมชาติ และรัฐบาลยังได้ให้ความสําคัญกับการส่งเสริมอุตสาหกรรมภาพยนตร์เป็นอย่างมาก โดยที่รัฐบาลยังได้มีมาตรการลดภาษีต่างๆ เพื่อดึงดูดการลงทุนและใช้ไทยเป็นสถานที่การถ่ายทําภาพยนตร์จากต่างชาติมากขึ้น โดยมูลค่าอุตสาหกรรมภาพยนตร์ไทยในปัจจุบันมีมูลค่าสูงถึง 18,450 ล้านบาท
รัฐบาลไทย-ข่าวทำเนียบรัฐบาล-กรมทางหลวงชนบท ตรวจเข้มค่าควันดำจากท่อไอเสียของเครื่องจักรกลและยานพาหนะ แก้ปัญหาฝุ่นละออง PM2.5 ลดผลกระทบต่อสุขภาพของประชาชนและสิ่งแวดล้อม
วันอังคารที่ 12 มีนาคม 2567
กรมทางหลวงชนบท ตรวจเข้มค่าควันดําจากท่อไอเสียของเครื่องจักรกลและยานพาหนะ แก้ปัญหาฝุ่นละออง PM2.5 ลดผลกระทบต่อสุขภาพของประชาชนและสิ่งแวดล้อม
....
กรมทางหลวงชนบท (ทช.) กระทรวงคมนาคม โดยสํานักเครื่องกลและสื่อสาร ลงพื้นที่ตรวจวัดค่าควันไอเสีย (ควันดํา) เครื่องจักรกลและยานพาหนะ ณ สํานักงานทางหลวงชนบทที่ 5 (นครราชสีมา) ตามมาตรการลดมลพิษทางอากาศ และแก้ปัญหาฝุ่นละอองขนาดเล็ก หรือ PM2.5 ของเครื่องจักรกลและยานพาหนะ เพื่อตรวจหาค่าไอเสียฝุ่นละอองขนาดเล็ก PM2.5 ที่เกินกว่ามาตรฐานกําหนด ผลการตรวจสอบพบว่า ยานพาหนะและเครื่องจักรกล จํานวน 54 คัน อยู่ในสภาพที่สมบูรณ์ พร้อมใช้งาน โดย ทช. ได้ตระหนักถึงความสําคัญในการช่วยลดมลภาวะและรับมือปัญหา PM 2.5 หากพบเครื่องจักรหรือยานพาหนะใดที่มีค่าควันไอเสียเกินกว่าค่าที่กําหนด จะหยุดใช้งานทันทีและปรับปรุงแก้ไขให้เป็นไปตามมาตรการของ ทช. จึงจะสามารถนํากลับมาใช้งานได้ตามปกติ พร้อมทั้งรวบรวมข้อมูลการดําเนินงานของหน่วยงานในแต่ละพื้นที่ เพื่อใช้เป็นข้อสรุปสําหรับการปรับปรุงพัฒนาประสิทธิภาพในการดําเนินงานต่อไป
ทั้งนี้ เพื่อแก้ปัญหาฝุ่นละอองขนาดเล็ก หรือ PM2.5 ให้เป็นไปด้วยความเรียบร้อยและมีประสิทธิภาพตามมาตรการป้องกันและลดมลพิษทางอากาศ ทช. ได้เน้นย้ําให้หน่วยงานในสังกัด ช่วยกันดูแลรักษาเครื่องจักรและ ยานพาหนะ ให้พร้อมใช้งานอยู่เสมอ เพื่อไม่ให้ส่งผลกระทบต่อสิ่งแวดล้อมและการดําเนินชีวิตของประชาชนในระยะยาว
รัฐบาลไทย-ข่าวทำเนียบรัฐบาล-สรรพากรแจ้งเตือนใกล้สิ้นสุดกำหนดเวลาการยื่นแบบแสดงรายการภาษีเงินได้บุคคลธรรมดา ภ.ง.ด.90/91 ประจำปีภาษี 2566 แล้ว
วันอังคารที่ 12 มีนาคม 2567
12/03/2567
สรรพากรแจ้งเตือนใกล้สิ้นสุดกําหนดเวลาการยื่นแบบแสดงรายการภาษีเงินได้บุคคลธรรมดา ภ.ง.ด.90/91 ประจําปีภาษี 2566 แล้ว
กรมสรรพากรแจ้งเตือนใกล้สิ้นสุดกําหนดเวลาการยื่นแบบแสดงรายการภาษีเงินได้บุคคลธรรมดา ภ.ง.ด. 90/91 ของปีภาษี 2566 ซึ่งสามารถยื่นแบบฯ ด้วยกระดาษได้ภายในวันที่ 1 เมษายน 2567 หรือผู้ที่ยื่นแบบทางอินเทอร์เน็ตจะได้ถึงวันที่ 9 เมษายน 2567
กรมสรรพากรแจ้งเตือนใกล้สิ้นสุดกําหนดเวลาการยื่นแบบแสดงรายการภาษีเงินได้บุคคลธรรมดา ภ.ง.ด. 90/91 ของปีภาษี 2566 ซึ่งสามารถยื่นแบบฯ ด้วยกระดาษได้ภายในวันที่ 1 เมษายน 2567 หรือผู้ที่ยื่นแบบทางอินเทอร์เน็ตจะได้ถึงวันที่ 9 เมษายน 2567 จึงขอเชิญชวนให้ผู้ที่มีเงินได้ถึงเกณฑ์ตามที่กฎหมายกําหนดยื่นแบบฯ ได้จัดเตรียมความพร้อม เพื่อยื่นแบบแสดงรายการภาษีเงินได้บุคคลธรรมดา ภ.ง.ด.90/91 ประจําปี 2566 ให้สอดคล้องกับข้อเท็จจริงของการประกอบกิจการ และด้วยความห่วงใย กรมสรรพากรมีบริการส่งจดหมายแจ้งเตือนบุคคลธรรมดาผู้มีเงินได้ในปี พ.ศ. 2566 ในลักษณะ Pre-Warning Letter เพื่อให้ทราบหน้าที่ทางภาษีให้ปฏิบัติหน้าที่ทางภาษีด้วยความสมัครใจ เพื่อเป็นการลดภาระเบี้ยปรับและเงินเพิ่มทางภาษีอากร กรณียื่นเกินกําหนดเวลา หรือกรณียื่นแบบไม่ถูกต้อง
สําหรับผู้ที่ได้ยื่นแบบฯ และชําระภาษีเป็นที่เรียบร้อยแล้ว กรมสรรพากรขอขอบพระคุณมา ณ โอกาสนี้และเพื่อเป็นการสร้างความเป็นธรรมให้กับผู้มีเงินได้ในระบบภาษีที่เสียภาษีถูกต้อง กรมสรรพากรจะดําเนินการด้วยมาตรการที่เข้มงวดสําหรับกลุ่มผู้มีเงินได้ที่ไม่ยื่นแบบหรือยื่นแบบไม่ถูกต้องต่อไป
ทั้งนี้ เพื่อป้องกันมิให้ท่านตกเป็นเหยื่อของมิจฉาชีพ ขอย้ําว่า กรมสรรพากรไม่มีนโยบายให้เจ้าหน้าที่ติดต่อประชาชนทางโทรศัพท์หรือทางไลน์ เพื่อติดตามการชําระภาษี ตรวจสอบข้อมูลรายได้หรือส่งลิงค์แอพพลิเคชั่นให้ดาวน์โหลดเพื่อใช้ชําระภาษีใดๆ ทั้งสิ้น หากมีข้อสงสัยเพิ่มเติมติดต่อสอบถามได้ที่ศูนย์สารนิเทศสรรพากร RD Intelligence Center 1161 หรือที่สํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-​ผู้ช่วยรัฐมนตรีฯ ศิรินันท์ เข้าร่วมงานเลี้ยงอาหารค่ำของเอกอัครราชทูต (Inaugural Ambassador’s Ball)
วันอังคารที่ 12 มีนาคม 2567
12/03/2567
​ผู้ช่วยรัฐมนตรีฯ ศิรินันท์ เข้าร่วมงานเลี้ยงอาหารค่ําของเอกอัครราชทูต (Inaugural Ambassador’s Ball)
​ผู้ช่วยรัฐมนตรีฯ ศิรินันท์ เข้าร่วมงานเลี้ยงอาหารค่ําของเอกอัครราชทูต (Inaugural Ambassador’s Ball)
วันที่ 8 มีนาคม 2567 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม เข้าร่วมงานเลี้ยงอาหารค่ําของเอกอัครราชทูต (Inaugural Ambassador’s Ball) โดยมี นายดาตุก โจจี แซมูเอล (H.E. the Dean Datuk Jojie Samuel) เอกอัครราชทูตวิสามัญผู้มีอํานาจเต็ม แห่งมาเลเซียประจําประเทศไทย ในนามของคณบดีคณะทูตานุทูตต่างประเทศในประเทศไทย เป็นประธาน พร้อมได้รับเกียรติจาก นายวันมูหะมัดนอร์ มะทา ประธานสภาผู้แทนราษฏร ร่วมเป็นประธานฝ่ายรัฐบาลไทย ณ ห้องแกรนด์บอลรูม โรงแรมโฟร์ซีซั่นส์ กรุงเทพฯ
โดยงานดังกล่าวฯ จัดขึ้นเพื่อเป็นการนําเสนอบทบาทของประเทศไทยต่อเวทีโลกการสร้างความสัมพันธ์ และสร้างเครือข่ายความร่วมมือ รวมถึงการ แลกเปลี่ยนทางวัฒนธรรมโดยมีแขกที่ได้รับเชิญ ประกอบด้วยเอกอัครราชทูตจากประเทศต่าง ๆ รัฐมนตรีและบุคคลสําคัญ ตลอดจนผู้นําทางธุรกิจ และผู้ทรงคุณวุฒิจากหลายภาคส่วน ทั้งจากภาครัฐและภาคเอกชน
รัฐบาลไทย-ข่าวทำเนียบรัฐบาล-ไทยเดินหน้าสู่หมุดหมายการท่องเที่ยวสุขภาพโลก
วันอังคารที่ 12 มีนาคม 2567
12/03/2567
ไทยเดินหน้าสู่หมุดหมายการท่องเที่ยวสุขภาพโลก
รัฐมนตรีว่าการกระทรวงสาธารณสุข เตรียมเดินทางไปญี่ปุ่น 13-15 มี.ค.นี้ เปิดและติดตามการจัดสร้างอาคารนิทรรศการไทย ภายในงาน World Expo 2025 Osaka Kansai
รัฐมนตรีว่าการกระทรวงสาธารณสุข เตรียมเดินทางไปญี่ปุ่น 13-15 มี.ค.นี้ เปิดและติดตามการจัดสร้างอาคารนิทรรศการไทย ภายในงาน World Expo 2025 Osaka Kansai ภายใต้แนวคิด SMILE โชว์ศักยภาพ Wellness & Medical Hub ของไทย หวังเป็นหมุดหมายชาวโลกมาท่องเที่ยวสุขภาพ พร้อมหารือ รมว.สธ.ญี่ปุ่น ติดตามความร่วมมือภายใต้กรอบอาเซียน
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า ตามมติคณะรัฐมนตรีเมื่อวันที่ 27 เมษายน 2564 อนุมัติในหลักการให้ประเทศไทยเข้าร่วมงาน World Expo 2025 Osaka Kansai ณ นครโอซากา ประเทศญี่ปุ่น และมอบหมายให้กระทรวงสาธารณสุข โดยกรมสนับสนุนบริการสุขภาพ เป็นหน่วยงานรับผิดชอบหลัก ซึ่งช่วงวันที่ 13-15 มีนาคม 2567 ตนพร้อมด้วยผู้บริหารกระทรวงสาธารณสุข มีกําหนดจะเดินทางเยือนนครโอซากา ประเทศญี่ปุ่น เพื่อเข้าร่วมพิธีเปิดและติดตามความคืบหน้าการจัดทําอาคารนิทรรศการไทย (Thailand Pavilion) ในงาน Expo 2025 Osaka Kansaiภายใต้แนวคิด “SMILE” คือ S : SiamM : Medical and Wellness Hub World Destination I : Inspiration towards Wellness Community L : Living Lab และ E : Enhancing Thailand
"อาคารนิทรรศการไทยแห่งนี้ จะแสดงถึงศักยภาพการเป็นศูนย์กลางด้านการแพทย์และสุขภาพ (Wellness & Medical Hub) ของประเทศไทย เพื่อเป็นจุดหมายปลายทางของประชาคมโลก ตามวิสัยทัศน์ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่จะผลักดันอุตสาหกรรมด้านการแพทย์และสาธารณสุขให้เป็นศูนย์ดูแลสุขภาพครบวงจร จากจุดเด่นของสถานพยาบาลไทยที่มีชื่อเสียงระดับโลก บุคลากรมีความสามารถเป็นที่ยอมรับ และค่าใช้จ่ายสมเหตุสมผล ทําให้สามารถดึงดูดนักท่องเที่ยวและสร้างรายได้เข้าประเทศ" นพ.ชลน่านกล่าว
นพ.ชลน่านกล่าวต่อว่า ในโอกาสนี้ จะเดินทางไปยังกรุงโตเกียว เพื่อหารือความร่วมมือกับ นายเคอิโซะ ทาเคมิ (H.E. Prof. Keizo TAKEMI) รัฐมนตรีกระทรวงสาธารณสุข แรงงานและสวัสดิการ เพื่อติดตามความร่วมมือด้านสาธารณสุขภายใต้กรอบอาเซียน ที่ญี่ปุ่นได้สนับสนุนอาเซียนในการจัดตั้ง ASEAN Centre for Public Health Emergencies and Emerging Diseases (ACPHEED) ใน 3 ประเทศ ได้แก่ เวียดนาม อินโดนีเซีย และไทย โดยมีสํานักเลขาธิการของศูนย์ฯ ตั้งอยู่ที่ประเทศไทย รวมทั้งแสวงหาโอกาสที่จะพัฒนาความร่วมมือในการผลักดันประเทศไทยไปสู่การเป็นศูนย์กลางด้านการแพทย์และสุขภาพในระดับโลก ตามวิสัยทัศน์ของนายกรัฐมนตรี โดยเฉพาะในประเด็นระดับนโยบายที่จะเปิดให้สามารถใช้สวัสดิการรักษาพยาบาลของต่างประเทศเข้ามารับบริการในประเทศไทยได้
************************12 มีนาคม 2567
รัฐบาลไทย-ข่าวทำเนียบรัฐบาล-"วราวุธ" เผย ถกองค์กรระหว่างประเทศ แก้ปัญหาวิกฤตประชากร จ่อชง ครม. ไฟเขียวสมุดปกขาว พร้อมเสนอ UN
วันอังคารที่ 12 มีนาคม 2567
"วราวุธ" เผย ถกองค์กรระหว่างประเทศ แก้ปัญหาวิกฤตประชากร จ่อชง ครม. ไฟเขียวสมุดปกขาว พร้อมเสนอ UN
"วราวุธ" เผย ถกองค์กรระหว่างประเทศ แก้ปัญหาวิกฤตประชากร จ่อชง ครม. ไฟเขียวสมุดปกขาว พร้อมเสนอ UN
วันที่ 12 มีนาคม 2567 เวลา 09.30 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เมื่อวันพฤหัสบดีที่ 7 มีนาคม 2567 กระทรวง พม. ได้จัดทํา Workshop เกี่ยวกับเรื่องโครงสร้างประชากร ซึ่งต้องขอขอบพระคุณ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ที่ได้ให้ความสําคัญกับปัญหาดังกล่าว รวมทั้งรัฐมนตรีทุกๆกระทรวง เพราะเราได้รับความร่วมมือจากทุกกระทรวง เข้ามาร่วม Workshop
นายวราวุธ กล่าวต่อไปว่า รวมทั้งได้รับเกียรติจากองค์กรระหว่างประเทศ ทั้ง UNDP , UNICEF , UN-Habitat ที่เกี่ยวข้องกับที่อยู่อาศัย รวมถึง UNV เกี่ยวกับอาสาสมัครภายใต้โครงการของ UN ทั้ง ธนาคารโลก และองค์การอนามัยโลก จากที่ประชุมดังกล่าวได้มีการพูดคุยเสนอแนะแนวทางหลายอย่างเกี่ยวกับเรื่องโครงสร้างปัญหาประชากรที่เป็นระเบิดเวลาที่กําลังจะเป็นปัญหาใหญ่ของประเทศไทยในอีกไม่ถึง 10 ปีข้างหน้านี้ และทางตัวแทนองค์กรระหว่างประเทศนั้น ได้มีการเสนอแนวทาง แนวคิด และได้มีการแลกเปลี่ยนประสบการณ์กันหลายเรื่อง ไม่ว่าจะเป็นการให้ความสําคัญกับอาสาสมัครในการทํางานทั้งในระดับประเทศ ระดับชุมชน หรือแม้แต่ออนไลน์ ซึ่งหลายประเทศนั้นได้มีการทําเช่นนี้ไปแล้ว หรือการพัฒนาศูนย์เด็กเล็กให้มีมาตรฐาน สามารถรองรับเด็กให้มีอายุต่ําลงมาเพื่อที่จะช่วยแบ่งเบาภาระให้กับคุณพ่อคุณแม่มือใหม่
นายวราวุธ กล่าวเพิ่มเติมว่า การเพิ่มขึ้นของจํานวนผู้สูงอายุ นอกจากจะเป็นวิกฤตของประเทศแล้ว ยังเป็นหน้าที่ที่ทุกภาคส่วนจะต้องเสริมศักยภาพของผู้สูงอายุให้มีพลังและมีกิจกรรมทําอยู่ตลอดเวลา รวมถึงการเชื่อมโยงเกี่ยวกับการเปลี่ยนแปลงทางสภาพภูมิอากาศ และให้ประชากรทั้งผู้สูงอายุและเด็กเล็กนั้น ได้มีการปรับตัว ซึ่งจากการทํา Workshop เมื่อวันที่ 7 มีนาคม ที่ผ่านมา ซึ่งภายในปลายเดือน มี.ค. หรือต้นเดือน เม.ย. ทางกระทรวง พม. จะทําเป็นรายงานสมุดปกขาวเสนอให้ความเห็นชอบโดยคณะรัฐมนตรี เมื่อได้รับความเห็นชอบแล้ว เราจะนําไปเสนอต่อที่ประชุมคณะกรรมาธิการสหประชาชาติ ว่าด้วยประชากรโลกเพื่อให้เห็นว่าประเทศไทยได้มีแนวทางที่จะดําเนินการอย่างไร ซึ่งขั้นตอนต่อไป เป็นสิ่งที่หลายฝ่ายจับตามอง เพราะว่า เมื่อเราได้จัดทํารายงานสมุดปกขาวแล้ว จะมีการดําเนินการอย่างไรต่อไป คงจะต้องเป็นการดําเนินการใน ครม. ที่ทุกๆ กระทรวงนั้น จะมีแนวทางแปลงออกมาเป็นภาคปฏิบัติ เป็นแผนปฏิบัติการต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม #โครงสร้างประชากร
รัฐบาลไทย-ข่าวทำเนียบรัฐบาล-นายกฯ ปราศรัยต้อนรับเดือนรอมฎอน ประจำปี พ.ศ. 2567 (ฮ.ศ. 1445) ส่งความรัก ความปรารถนาดี แสดงความยินดีกับพี่น้องชาวไทยมุสลิมทั่วประเทศ-พี่น้องชาวไทยมุสลิมที่พำนักในต่างประเทศ
วันจันทร์ที่ 11 มีนาคม 2567
11/03/2567
นายกฯ ปราศรัยต้อนรับเดือนรอมฎอน ประจําปี พ.ศ. 2567 (ฮ.ศ. 1445) ส่งความรัก ความปรารถนาดี แสดงความยินดีกับพี่น้องชาวไทยมุสลิมทั่วประเทศ-พี่น้องชาวไทยมุสลิมที่พํานักในต่างประเทศ
นายกฯ ปราศรัยต้อนรับเดือนรอมฎอน ประจําปี พ.ศ. 2567 (ฮ.ศ. 1445) ส่งความรัก ความปรารถนาดี แสดงความยินดีกับพี่น้องชาวไทยมุสลิมทั่วประเทศ-พี่น้องชาวไทยมุสลิมที่พํานักในต่างประเทศ ขอพรอันประเสริฐแห่งองค์พระผู้เป็นเจ้า อํานวยพรพี่น้องชาวไทยมุสลิม
วันที่ 11 มีนาคม 2567 นายชัย วัชรงค์ โฆษกประจําสํานักนายกรัฐมนตรี เผย นายเศรษฐา ทวีสิน นายกรัฐมนตรี ปราศรัยเนื่องในโอกาสต้อนรับเดือนรอมฎอน ประจําปี พ.ศ. 2567 (ฮ.ศ. 1445) ดังนี้
นายกรัฐมนตรีกล่าวว่า เนื่องในโอกาสต้อนรับเดือนรอมฎอน ประจําปีฮิจเราะห์ศักราช 1445 ขอส่งความรัก ความปรารถนาดีและขอแสดงความยินดีกับพี่น้องชาวไทยมุสลิมทั่วประเทศรวมถึงพี่น้องชาวไทยมุสลิมที่พํานักในต่างประเทศ ที่ได้ร่วมกันปฏิบัติศาสนกิจการถือศีลอดตามหลักศาสนาอิสลาม เพื่อเป็นการชําระร่างกายและจิตใจให้บริสุทธิ์ยึดมั่นในการกระทําความดี อันเป็นการสร้างกุศลให้แก่ตนเอง รวมทั้งได้น้อมจิตรําลึกถึงพระมหาคัมภีร์อัลกุรอาน ที่พระอัลลอฮ์ได้ประทานให้แก่พี่น้องชาวมุสลิมได้ยึดถือปฏิบัติในการดําเนินชีวิตและปฏิบัติตนตามหลักศาสนบัญญัติในช่วงเวลาสําคัญนี้ การปฏิบัติศาสนกิจในเดือนรอมฎอนจึงเป็นการฝึกฝนจิตใจ การสํารวมตน ความอดทน อดกลั้น กระทําแต่สิ่งดีงามและการก้าวข้ามอุปสรรคต่าง ๆ ด้วยหัวใจที่เข้มแข็งและศรัทธาอันแรงกล้าซึ่งจะเป็นการน้อมจิตบริสุทธิ์แด่องค์พระผู้อภิบาล
“ในวาระมงคลแห่งเดือนรอมฎอน ประจําปีฮิจเราะห์ศักราช 1445 ผมขอพรอันประเสริฐแห่งองค์พระผู้เป็นเจ้า โปรดอํานวยพรให้พี่น้องชาวไทยมุสลิมประสบความสุขสวัสดิ์ มีความเจริญรุ่งเรือง มีกําลังใจและกําลังกายที่เข้มแข็งและสมความปรารถนาดังที่มุ่งหมายไว้ทุกประการ เพื่อร่วมเป็นกําลังสําคัญในการสร้างสังคมแห่งสันติภาพสืบไป” นายกรัฐมนตรีกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้ความสำคัญเพื่อช่วยเหลือ บรรเทาให้สถานการณ์ PM2.5 ดีขึ้น ใช้ทุกกลยุทธ์ ทุกแนวทางการทำงาน
วันอังคารที่ 12 มีนาคม 2567
12/03/2567
โฆษกรัฐบาลเผย นายกฯ ให้ความสําคัญเพื่อช่วยเหลือ บรรเทาให้สถานการณ์ PM2.5 ดีขึ้น ใช้ทุกกลยุทธ์ ทุกแนวทางการทํางาน
โฆษกรัฐบาลเผย นายกฯ ให้ความสําคัญเพื่อช่วยเหลือ บรรเทาให้สถานการณ์ PM2.5 ดีขึ้น ใช้ทุกกลยุทธ์ ทุกแนวทางการทํางาน
วันที่ 12 มีนาคม 2567 นายชัย วัชรงค์ โฆษกประจําสํานักนายกรัฐมนตรี ยืนยันจากตัวเลข สถานการณ์ปัญหาฝุ่นควันPM2.5 ที่เชียงใหม่ปีนี้ดีกว่าปีที่แล้ว ยืนยันนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญ ทําทุกวิถีทางเพื่อให้สถานการณ์ดีขึ้น
โฆษกประจําสํานักนายกรัฐมนตรี เปิดเผยตัวเลขระดับ PM2.5 และ AQI ในช่วงตั้งแต่วันที่ 1 กุมภาพันธ์จนถึง 11 มีนาคมปีนี้ คุณภาพอากาศที่เชียงใหม่ก็ยังคงดีกว่าช่วงเวลาเดียวกันของปีที่แล้วอย่างเห็นได้ชัดจากข้อมูลศูนย์สื่อสารปัญหามลพิษทางอากาศนั้นเห็นได้ว่า วันที่ 11 มีนาคม 2567 มีตัวเลข 44 มคบ./ลบ.ม. โดยตัวเลขวันเดียวกันของปี 2566 นั้น เป็นตัวเลข 96 มคบ./ลบ.ม.
เช่นเดียวกับตัวเลข AQI ของปี 2567 ที่กราฟค่อนไปทางสีเหลือง เขียว มีวันที่กราฟเป็นสีแดงน้อยกว่าช่วงเวลาเดียวกันของปี 2566 อย่างเห็นได้ชัด
“แม้สถานการณ์จะดีขึ้นกว่าปีที่แล้วมาก แต่นายกรัฐมนตรีก็ตระหนักดีว่า ปัญหายังคงอยู่ในระดับที่สร้างความเดือดร้อนให้ประชาชนอยู่ ดังนั้น จึงจําเป็นต้องเร่งแก้ไขปัญหาอย่างต่อเนื่องด้วยการให้ความสําคัญต่อการดําเนินการทุกด้าน โดยได้สั่งการทุกหน่วยงานที่มีความเกี่ยวข้อง และมีส่วนช่วยในการบรรเทาสถานการณ์ให้ดีขึ้นได้ และในวันที่ 15 ถึง 16 มีนาคมนี้ นายกรัฐมนตรีจะเดินทางลงพื้นที่จังหวัดเชียงใหม่เพื่อกําชับ สั่งการทุกหน่วยงานที่เกี่ยวข้อง เพื่อให้มั่นใจว่าจะช่วยบรรเทาสถานการณ์ให้ดีขึ้นได้” นายชัย กล่าว
รัฐบาลไทย-ข่าวทำเนียบรัฐบาล-นายมนตรี เดชาสกุลสม รองปลัดกระทรวงคมนาคม เป็นประธานการประชุมคณะกรรมการกำกับตรวจสอบความปลอดภัยโครงการก่อสร้างขนาดใหญ่ของกระทรวงคมนาคม
วันอังคารที่ 12 มีนาคม 2567
นายมนตรี เดชาสกุลสม รองปลัดกระทรวงคมนาคม เป็นประธานการประชุมคณะกรรมการกํากับตรวจสอบความปลอดภัยโครงการก่อสร้างขนาดใหญ่ของกระทรวงคมนาคม
....
นายมนตรี เดชาสกุลสม รองปลัดกระทรวงคมนาคม เป็นประธานการประชุมคณะกรรมการ กํากับตรวจสอบความปลอดภัยโครงการก่อสร้างขนาดใหญ่ของกระทรวงคมนาคมเพื่อติดตามความคืบหน้าการพัฒนาระบบรายงานความปลอดภัยพื้นที่ก่อสร้างของกระทรวงคมนาคม โดยมี นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก ผู้แทนหน่วยงานในสังกัดกระทรวงฯ และหน่วยงานที่เกี่ยวข้องร่วมประชุม เมื่อวันที่ 12 มกราคม 2567 ณ ห้องประชุมกระทรวงคมนาคม
นายมนตรี เดชาสกุลสม กล่าวว่า กระทรวงคมนาคมมีนโยบายให้หน่วยงานในสังกัดกระทรวงฯ ดําเนินการก่อสร้างโครงการก่อสร้างขนาดใหญ่ของกระทรวงคมนาคม โดยมุ่งเน้นความปลอดภัยต่อประชาชนและผู้ที่ต้องปฎิบัติงานอยู่ในพื้นที่เป็นสําคัญ พร้อมทั้งยกกระดับการติดตาม การตรวจสอบการดําเนินงาน การกํากับผู้รับจ้างให้มีประสทธิภาพ จึงได้เร่งรัดดําเนินการพัฒนาและนําเทคโนโลยีเข้ามาใช้ในการสนับสนุนความปลอดภัยในการก่อสร้างเพื่อลดอัตราการเกิดอุบัติเหตุในพื้นที่โครงการก่อสร้างได้มากขึ้น โดยการนําเทคโนโลยีที่ทันสมัยมาใช้ในการตรวจสอบความปลอดภัยในโครงการก่อสร้าง ได้แก่ การตรวจสอบความปลอดภัยผ่านระบบ Mobile Applications เพื่อให้การดําเนินงานเกิดความปลอดภัยสูงสุดในทุกมิติ ซึ่งมีความคืบหน้าการพัฒนา Applications ร้อยละ 98 อยู่ระหว่างขั้นตอนการปรับปรุงและเพิ่ม Special Checklist ประกอบด้วย งานก่อสร้าง Balance Cantilever งานนั่งร้านสําหรับการติดตั้งสะพาน และงานก่อสร้าง SEGMENTAL BOX ลงในระบบฯ รวมถึงรายละเอียดของโครงการที่มีความเกี่ยวข้องกับ Special Checklist และปรับปรุงระบบฯ ให้สามารถตรวจสอบและแสดงผลโครงการ ทั้งนี้ ได้มอบหมายให้ กรมทางหลวง การรถไฟแห่งประเทศไทย และหน่วยงานในสังกัดกระทรวงฯ บูรณาการข้อมูลร่วมกับ ศูนย์เทคโนโลยีสารสนเทศและการสื่อสาร สํานักงานปลัดกระทรวงคมนาคม มุ่งเน้นพัฒนาปรับปรุง Applications ให้มีความสะดวกใช้งานง่าย มีภาพประกอบพร้อมคําอธิบายเบื้องต้นเพื่อให้เจ้าหน้าที่ที่ลงพื้นที่สามารถตรวจสอบได้อย่างถูกต้อง สําหรับการพิจาราณากําหนด Checklist แต่ละข้อจะต้องมีความละเอียดรอบคอบ เกณฑ์การให้คะแนนต้องแม่นยํา และต้องมีส่วนให้ความเห็นหรือข้อสังเกตการปรับปรุงภายหลังจาก Checklist แล้วเสร็จ โดยหลังจาก Applications ผ่านการพิจารณาความเหมาะสมในการใช้งานจากคณะกรรมการฯ แล้ว จะดําเนินการจัด Workshop เพื่อสร้างความเข้าใจและเพิ่มทักษะความเชี่ยวชาญให้กับผู้ใช้งานต่อไป
นายมนตรี กล่าวต่อว่า กระทรวงคมนาคมให้ความสําคัญกับมาตรฐานความปลอดภัยในการคมนาคมขนส่งของประเทศ โดยเฉพาะความปลอดภัยในระหว่างการก่อสร้างโครงการขนาดใหญ่ คณะกรรมการฯ มุ่งมั่น กํากับ ติดตามการดําเนินงาน และเน้นย้ําให้หน่วยงานในสังกัดกระทรวงฯ ที่มีการก่อสร้างโครงการขนาดใหญ่ เข้มงวดการตรวจสอบและกํากับดูแล ให้การก่อสร้างเป็นไปตามมาตรฐานอย่างเคร่งครัดเพื่อให้การดําเนินงานมีประสิทธิภาพและความปลอดภัยตามหลักมาตรฐานวิศวกรรม ซึ่งนอกจากสร้างความเชื่อมั่นและความสุขแก่ประชาชนแล้วยังเป็นการพัฒนาประเทศอย่างยั่งยืนในอนาคต
รัฐบาลไทย-ข่าวทำเนียบรัฐบาล-กรมการขนส่งทางบก แนะนำเจ้าของรถที่ใบคู่มือจดทะเบียนและแผ่นป้ายทะเบียนรถสูญหาย สามารถนำเอกสารหลักฐานมายื่นคำขอทำใหม่ได้ ณ สำนักงานขนส่งที่รถนั้นอยู่ในความรับผิดชอบ
วันอังคารที่ 12 มีนาคม 2567
กรมการขนส่งทางบก แนะนําเจ้าของรถที่ใบคู่มือจดทะเบียนและแผ่นป้ายทะเบียนรถสูญหาย สามารถนําเอกสารหลักฐานมายื่นคําขอทําใหม่ได้ ณ สํานักงานขนส่งที่รถนั้นอยู่ในความรับผิดชอบ
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ใบคู่มือจดทะเบียนรถหรือที่ประชาชนมักเรียกว่าสมุดคู่มือทะเบียนรถ เป็นเอกสารสําคัญประจํารถที่ออกให้โดยกรมการขนส่งทางบก (ขบ.) เพื่อแสดงความเป็นเจ้าของรถและแสดงรายละเอียดของตัวรถ เช่น ชื่อผู้ถือกรรมสิทธิ์ของรถ (เจ้าของรถ) ยี่ห้อของรถ หมายเลขตัวรถ รวมถึงประวัติการโอนรถและเสียภาษีประจําปี ฯลฯ เพื่อป้องกันมิให้ใบคู่มือจดทะเบียนรถสูญหาย ขบ. แนะนําให้เจ้าของรถจัดให้มีสําเนาใบคู่มือจดทะเบียนรถแทนฉบับจริงไว้เพื่อแสดงต่อเจ้าพนักงานได้ทันที ทั้งนี้ หากเจ้าของรถทําใบคู่มือจดทะเบียนรถฉบับจริงสูญหาย สามารถยื่นคําขอทําใหม่ได้ ณ สํานักงานขนส่งที่รถนั้นอยู่ในความรับผิดชอบ โดยใช้เอกสารหลักฐานการแจ้งความใบคู่มือจดทะเบียนรถสูญหายจากเจ้าหน้าที่ตํารวจหรือให้นายทะเบียนบันทึกถ้อยคําประกอบคําขอ ณ สํานักงานขนส่ง พร้อมกับใช้เอกสารหลักฐานเพิ่มเติมดังต่อไปนี้
1) กรณีบุคคลธรรมดาให้ใช้บัตรประชาชนฉบับจริงหรือแสดงบัตรประชาชนผ่านแอปพลิเคชัน ThaID (แสดงบัตรฯ ผ่านแอปฯ ต่อหน้าเจ้าหน้าที่เท่านั้น ไม่สามารถถ่ายรูปหรือแคปหน้าจอได้)
2) กรณีเป็นนิติบุคคล ต้องใช้หนังสือรับรองนิติบุคคลซึ่งมีอายุไม่เกิน 1 ปี พร้อมสําเนาบัตรประชาชนผู้มีอํานาจลงนาม
3) กรณีเจ้าของรถเป็นบุคคลธรรมดาและไม่สามารถมาดําเนินการด้วยตนเองได้ ต้องมีหนังสือมอบอํานาจและสําเนาบัตรประชาชนของผู้มอบอํานาจ ทั้งนี้ ต้องนําบัตรประชาชนฉบับจริงของผู้รับมอบอํานาจมาแสดงหรือแสดงบัตรประชาชนผ่านแอปพลิเคชัน ThaID โดยมีอัตราค่าธรรมเนียม ได้แก่ ค่าคําขอ 5 บาท ค่าใบแทนสมุดคู่มือจดทะเบียนรถ 50 บาท
สําหรับเจ้าของรถที่ต้องการขอแผ่นป้ายทะเบียนรถทดแทนกรณีชํารุด สูญหาย หรือลบเลือนในสาระสําคัญ ต้องใช้หลักฐานดังต่อไปนี้ 1) กรณีบุคคลธรรมดาต้องใช้ใบคู่มือจดทะเบียนรถ บัตรประชาชนฉบับจริง 2) กรณีเป็นนิติบุคคล ต้องใช้ใบคู่มือจดทะเบียนรถ หนังสือรับรองนิติบุคคลซึ่งมีอายุไม่เกิน 1 ปี พร้อมสําเนาบัตรประชาชนผู้มีอํานาจลงนาม และ 3) กรณีรถที่ติดไฟแนนซ์ ต้องมีหนังสือมอบอํานาจจากไฟแนนซ์ด้วย มีค่าคําขอ 5 บาท ค่าแผ่นป้ายแผ่นละ 100 บาท โดยระหว่างนี้สามารถใช้ใบเสร็จรับเงินแทนแผ่นป้ายทะเบียนรถเป็นการชั่วคราวได้ ทั้งนี้ ใบคู่มือจดทะเบียนรถและแผ่นป้ายทะเบียนรถเป็นเอกสารของทางราชการที่สําคัญที่ ขบ. ออกให้กับเจ้าของรถที่นํามาจดทะเบียนถูกต้อง หากชํารุดหรือสูญหายต้องรีบเข้ามาดําเนินการทําใหม่โดยเร็ว ถ้าเจ้าหน้าที่เรียกตรวจสอบแล้วไม่มีเอกสารดังกล่าวแสดงต่อเจ้าหน้าที่จะมีความผิดทางกฎหมาย หากมีข้อสงสัยสอบถามรายละเอียดเพิ่มเติมได้ที่ สํานักงานขนส่งจังหวัดทุกแห่ง หรือโทรสายด่วน 1584
รัฐบาลไทย-ข่าวทำเนียบรัฐบาล-คำปราศรัย นายเศรษฐา  ทวีสิน นายกรัฐมนตรี เนื่องในโอกาสต้อนรับเดือนรอมฎอน ประจำปี พ.ศ. 2567 (ฮ.ศ. 1445)
วันจันทร์ที่ 11 มีนาคม 2567
11/03/2567
คําปราศรัย นายเศรษฐา  ทวีสิน นายกรัฐมนตรี เนื่องในโอกาสต้อนรับเดือนรอมฎอน ประจําปี พ.ศ. 2567 (ฮ.ศ. 1445)
คําปราศรัย นายเศรษฐา  ทวีสิน นายกรัฐมนตรี เนื่องในโอกาสต้อนรับเดือนรอมฎอน ประจําปี พ.ศ. 2567 (ฮ.ศ. 1445) วันที่ 11 มีนาคม 2567
สวัสดีพี่น้องชาวไทยมุสลิมที่รักทุกท่าน
เนื่องในโอกาสต้อนรับเดือนรอมฎอน ประจําปีฮิจเราะห์ศักราช 1445 ผมขอส่งความรัก ความปรารถนาดีและขอแสดงความยินดีกับพี่น้องชาวไทยมุสลิมทั่วประเทศรวมถึงพี่น้องชาวไทยมุสลิมที่พํานักในต่างประเทศ ที่ได้ร่วมกันปฏิบัติศาสนกิจการถือศีลอดตามหลักศาสนาอิสลาม
เพื่อเป็นการชําระร่างกายและจิตใจให้บริสุทธิ์ยึดมั่นในการกระทําความดี อันเป็นการสร้างกุศลให้แก่ตนเอง รวมทั้งได้น้อมจิตรําลึกถึงพระมหาคัมภีร์อัลกุรอานที่พระอัลลอฮ์ได้ประทานให้แก่พี่น้องชาวมุสลิมได้ยึดถือปฏิบัติในการดําเนินชีวิตและปฏิบัติตนตามหลักศาสนบัญญัติในช่วงเวลาสําคัญนี้
การปฏิบัติศาสนกิจในเดือนรอมฎอนจึงเป็นการฝึกฝนจิตใจ การสํารวมตน ความอดทน อดกลั้น กระทําแต่สิ่งดีงามและการก้าวข้ามอุปสรรคต่าง ๆ ด้วยหัวใจที่เข้มแข็งและศรัทธาอันแรงกล้าซึ่งจะเป็นการน้อมจิตบริสุทธิ์แด่องค์พระผู้อภิบาล
ในวาระมงคลแห่งเดือนรอมฎอน ประจําปีฮิจเราะห์ศักราช 1445 ผมขอพรอันประเสริฐแห่งองค์พระผู้เป็นเจ้า โปรดอํานวยพรให้พี่น้องชาวไทยมุสลิมประสบความสุขสวัสดิ์ มีความเจริญรุ่งเรือง มีกําลังใจและกําลังกายที่เข้มแข็งและสมความปรารถนาดังที่มุ่งหมายไว้ทุกประการ เพื่อร่วมเป็นกําลังสําคัญในการสร้างสังคมแห่งสันติภาพสืบไป
ขอบคุณครับ
รัฐบาลไทย-ข่าวทำเนียบรัฐบาล-โฆษกรัฐบาล เผยนายกรัฐมนตรีผลักดัน สินค้า – บริการไทย สู่ตลาดโลก ผ่านแผนดำเนินกิจกรรมด้วย Soft Power
วันอังคารที่ 12 มีนาคม 2567
โฆษกรัฐบาล เผยนายกรัฐมนตรีผลักดัน สินค้า – บริการไทย สู่ตลาดโลก ผ่านแผนดําเนินกิจกรรมด้วย Soft Power
ทั้งในประเทศและต่างประเทศมากกว่า 30 ประเทศทั่วโลก สร้างมูลค่าทางการค้าแล้วกว่า 6 พันล้านบาทจากกิจกรรมนําร่อง
วันนี้ (12 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สนับสนุนการผลักดันการส่งออก และส่งเสริมสินค้าและบริการของไทยผ่าน Soft Power ตั้งเป้าสามารถสร้างงานให้แก่คนไทย 20 ล้านตําแหน่ง สร้างรายได้ 4 ล้านล้านบาทต่อปี ผ่านอุตสาหกรรม 11 สาขา โดยกระทรวงพาณิชย์ นําร่องกิจกรรมส่งเสริมตลาดแล้ว 42 กิจกรรม ผู้ประกอบการไทยได้รับประโยชน์จากกิจกรรมแล้ว 294 ราย และสร้างมูลค่าทางการค้าแล้วกว่า 6,089.36 ล้านบาท
โฆษกประจําสํานักนายกรัฐมนตรี กล่าวว่าปี 2567 นี้ รัฐบาลโดยกรมส่งเสริมการค้าระหว่างประเทศ กระทรวงพาณิชย์ มีแผนดําเนินกิจกรรมที่เกี่ยวข้องกับ Soft Power ไม่น้อยกว่า 207 กิจกรรม ซึ่งประกอบด้วย กิจกรรมที่กรมฯ ดําเนินการ จํานวน 130 กิจกรรม และสนับสนุนผู้ประกอบการเข้าร่วมงานแสดงสินค้าที่อยู่ภายใต้ Soft Power 11 สาขา ผ่านโครงการ SMEs Pro-active จํานวน 77 กิจกรรม โดยจะดําเนินการทั้งในประเทศและต่างประเทศมากกว่า 30 ประเทศทั่วโลก
ทั้งนี้ ในเดือนมีนาคม 2567 มีการจัดกิจกรรมงานหนังสือ Taipei International Book Exhibition (TIBE) 2024 ซึ่งเป็นงานแสดงสินค้านานาชาติด้านหนังสือที่ใหญ่ที่สุดในเอเชียและใหญ่เป็นอันดับ 4 ของโลก และโครงการส่งเสริมภาพลักษณ์อาหารไทยและธุรกิจบริการอาหารไทย (Thai SELECT) ในภูมิภาคยุโรป อาเซียน เอเชียและโอเชียเนีย (Oceania) โดยนํา Influencer ชื่อดังในท้องถิ่น รีวิวสินค้าและบริการของไทยในต่างประเทศด้วย ขณะเดียวกัน มีแผนที่จะขับเคลื่อน Soft Power ของไทย โดยนําเข้าร่วมงานแสดงสินค้าในประเทศต่าง ๆ เพื่อเปิดตัวและสร้างโอกาสทางการค้า รวมไปถึง ส่งเสริมผู้ประกอบการเข้าร่วมกิจกรรมส่งเสริมการค้าด้วยตนเอง 82 งาน มีผู้เข้าร่วมโครงการรวม 193 ราย และมูลค่าสั่งซื้อ 2,233.91 ล้านบาท
“นายกรัฐมนตรีส่งเสริมการนําซอฟต์พาวเวอร์ของไทยไปต่อยอดให้เกิดประโยชน์แก่ประชาชน เพิ่มมูลค่าสินค้าท้องถิ่น สินค้าสร้างสรรค์ของไทย โดยเชื่อมั่นว่าซอฟต์พาวเวอร์ไทยมีศักยภาพหากได้รับการสนับสนุนที่เหมาะสมจากรัฐบาลจะส่งผลประโยชน์มหาศาล ถึงประชาชนท้องถิ่น สร้างงาน สร้างรายได้ และเพิ่มมูลค่าทางการค้าให้กับประชาชนชาวไทย โดยนายกรัฐมนตรีก็มีส่วนด้วยในการนําผ้าขาวม้าไทยมาโปรโมทให้เป็นที่สนใจในตลาดต่างประเทศ เพื่อให้ติดตลาด เผยแพร่ประชาสัมพันธ์สินค้าให้เป็นที่รู้จักทั้งในประเทศและต่างประเทศ โดยนายกฯ เชื่อว่า การดําเนินการของไทย รวมทั้งแผนกิจกรรมจากหน่วยงานที่เกี่ยวข้อง จะสร้างมูลค่ามหาศาลให้แก่ประเทศ และเปิดโอกาสให้ประชาชนไทย ทางอาชีพ และเศรษฐกิจ”นายชัย กล่าว